আমার মনে হয় কখনও কখনও সমুদ্রের কাছে এলে মানুষের মন এলোমেলো হয়ে যায়। বিক্ষিপ্ত মনের অতলে তখন কতশত ভাবনা যে উঁকি দেয়। সমুদ্রের ঢেউ দেখে কেউ হয় রোমান্টিক, কেউ হয় নস্টালজিক, কেউ হয় কাব্যিক, কেউবা হয় আনন্দে আত্মহারা। সাগরতীরে এসে কেউ থাকে মধুচন্দ্রিমা মুডে, কেউ থাকে অবকাশ যাপন মুডে, আবার কেউবা স্মৃতির গহীনে হাতড়ে বেড়ায় পেছনে ফেলে আসা সময়গুলোকে। আর এই আমি সৃষ্টিকর্তার অপূর্ব সৃষ্টির সৌন্দর্যে মুগ্ধ হয়ে কৃতজ্ঞতায় বার বার আবেগাপ্লুত হচ্ছিলাম….